۱۴۴۶-۱-۱۸ تاریخ نشر شوی خبرونه ارزګان د افغانی سرې میاشتې له لوری په ارزګان ولایت کې ۲۵ تنو رضاکارانو ته د خوندی لاسرسی او د رضاکارانو مدیریت تر عنوان لاندې دوه ورځنی روزنیز ورکشاپ نن چهارشنبه د محرم د میاشتې پر ۱۸مه، د ستاینلیکونو په ورکړې سره پای ته ورسېد. مرکزی ریاست نن د محرم الحرام د میاشتې پر ۱۸مه، د افغانی سرې میاشتې مرستیال ښاغلی الحـ.ـ.ـافـ.ـ.ـظ عـ.ـ.ـزیز الرحـ.ـ.ـمن په خپل کاری دفتر کې په افغانستان کې د آی سی آر سی له مسئولې اغلې کترینا رېټز او د نړیوال فدراسیون له مشر نیسیفور مګینډی سره تعارفی ناسته وکړه. ناسته کې ښاغلی الحافظ عزیزالرحمن د نړیوال سره صلیب او نړیوال فدراسیون د مسئولینو په راتګ خوښی وښوده او له افغانی سرې میاشتې سره یې د یادو بنسټونو له لوری د شویو مرستو مننه وکړه، ترڅنګ یې د پېښځپلو او اړمنو هېوادوالو پر اړتیاو او راتلونکی کې د دواړو لوریو تر منځ د اړیکو د لا پیاوړتیا په اړه بحث او خبرې وکړې. ورپسې په افغانستان کې د آی سی آر سی مسئولې اغلې کترینا او د نړیوال فدراسیون مشر نېسېفور مګینډی د افغانی سرې میاشتې مرستیال ته د نوی دندې د مبارکۍ تر څنګ د ښه خدمت هیله وکړه او په راتلونکی کې یې له افغانی سرې میاشتې سره د ګډو فعالیتونو د لا پراختیا ژمنه وکړه. مرکزی ریاست نن چهارشنبه د محرم الحرام د میاشتې پر ۱۸ مه، د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور او د نوموړی مرستیال په خپل کاری دفتر کې په کابل کې د ترکیې هېواد له شارژدافیر ښاغلی جنګ اونال او مل پلاوی سره لیدنه وکړه. د لیدنې په پیل کې د افغانی سرې میاشتې سرپرست عمومی رئیس په افغانستان کې د ترکیې شارژدافیر ښاغلی جنګ اونال او مل پلاوی ته ښه راغلاست ووایه او د دواړو هېوادونو ترمنځ یې اړیکې د اسلامی ورورولۍ له مخې تاریخی وبللې او له افغانی سرې میاشتې سره یې د ترکیې د سرې میاشتې له هر اړخیزو همکاریو مننه وکړه. ښاغلی دلاور په افغانستان کې د ترکیې هېواد شارژدافیر ته ډاډ ورکړ چې د دوی له لوری افغانی سرې میاشتې سره کېدونکې مرستې به په بشپړ شفافیت تر اړمنو او مستحقو کورنیو رسوی. ورپسې ښاغلی جنګ اونال په خپلو خبرو کې وویل: ترکیه او افغانستان په خپل منځ کې ښې اړیکې لری او مونږ هڅه کوو، څو په راتلونکی کې دې اړیکو ته لا پراختیا ورکړو، نوموړی ژمنه وکړه، چې د یو او بل ملاتړ ته به دوام ورکوی او افغانی سرې میاشتې سره په هره برخه کې همکاریو ته چمتو دی. بامیان ‏افغانی سرې میاشتې د هېواد ځوان کهول ته چې په شخصی ښونیزو مرکزونو کې د فیس ورکولو توان نه لری؛ په ټول هېواد کې ٣٥ ښوونیز مرکزونه لری. پر همدې بنسټ د بامیان ولایت ښوونیز مرکز د تېر ۱۴۴۵ سپوږ میز کال په وروستیو ۳ میاشتو کې ۳۵۰ زده کوونکو ته په بېلا بېلو برخو لکه؛‏اسلامی ښوونه، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې او لا هم په زده کړو بوخت دی. کندز فغانی سرې میاشتې د کندز ولایت په بېلابېلو سیمو کې د خپل ګرځنده روغتیایی ټیم او ثابتو کلینیکونو پر مټ په تېرو ۳۰ ورځو کې ۱۲۳۳۱ تنو ناروغانو ته د روغتیا په برخه کې خدمات وړاندې کړی. د یادو ناروغانو له ډلې ۳۱۶۸ تنه داخله ناروغانو ته معاینات او درملنه ترسره شوې، ۲۳۰۹ ښځو او ماشومانو ته مختلف واکسینونه تطبیق شوی، ۸۲۲ مېرمنو ته له زېږون وړاندې او وروسته لازمې سپارښتنې او ۲۸۴ مېرمنو ته د کورنی تنظیم په اړه پوهاوی ورکړل شوی، ۱۴۴ ټپیان پانسمان شوی، ۱۳۹۸ خوارځواکو ماشومانو ته ځانګړی خوراکی توکی ورکړل شوی او ۴۲۰۶ تنو ته د روغتیا ساتنې په برخه کې عامه پوهاوی ورکړل شوی. ==================================== هلال احمر افغانی از طریق تیم سیار صحی و کلینیک اساسی صحی خویش در طی ۳۰ روز گذشته برای ۱۲۳۳۱ تن در مناطق مختلف ولایت کندز خدمات صحی عرضه نموده است. از جمله مریضان ذکر شده ۳۱۶۸ تن مریضان داخله معاینه وتداوی شدند، برای ۲۳۰۹ زن و کودک واکسین های مختلف تطبیق شده، ۸۲۲ زن توصیه های لازمی قبل وبعد از ولادت صورت گرفته، نیز برای ۲۸۴ زن در زمینه تنظیم امور خانواده گی آگاهی عامه ارائه شده است. همچنان ۱۴۴ مجروح پانسمان و برای ۱۳۹۸ تن کودک مبتلا به سوء تغذی مواد غذایی مخصوص فراهم و برای ۴۲۰۶ تن در مورد حفظ الصحه آگاهی عامه ارائه شده.